Η Αρχιερατική περιφέρεια Ζιχνών και η φιλεκπαιδευτική δραστηριότητα σε αυτήν την περίοδο 1840-1913: Η συμβολή της τοπικής Εκκλησίας
Creators: name: Αψηλίδης, Γεώργιος Νικολάου
Publisher: name: Aristotle University of Thessaloniki
Year: 2018
Subjects: Επαρχία Ζίχνης
Εκπαίδευση
Αλιστράτη
Province Zichni
Education
Alistrati

description: Η μεταπτυχιακή εργασία έχει ως αντικείμενο την καταγραφή της ελληνικής εκπαιδευτικής κατάστασης στην Αρχιερατική περιφέρεια Ζίχνης της Μητρόπολης Φιλίππων, Δράμας, Ζιχνών και Νευροκοπίου όπως διαμορφώθηκε και εξελίχθηκε τον 19ο αιώνα έως τις αρχές του 20ου, τα τελευταία χρόνια της οθωμανικής κυριαρχίας. Στην περιφέρεια Ζίχνης υπερτερούσε ο ελληνόφωνος πληθυσμός, υπήρχαν όμως και τουρκόφωνοι και βουλγαρόφωνοι οικισμοί. Η οργάνωση και λειτουργία των σχολείων κάθε κοινότητας, μικρής ή μεγάλης, καθώς και οι παράγοντες που έπαιξαν σημαντικό ρόλο στην ανάπτυξη και υποστήριξη του ελληνικού σχολικού δικτύου στη περιοχή αποδίδουν την εικόνα της εκπαιδευτικής κίνησης, συμβάλλοντας στην συνολική αποτύπωση της ιστορίας της εκπαίδευσης του υπόδουλου ελληνισμού. Σε όλη την αναγεννητική εκπαιδευτική δραστηριότητα που παρατηρήθηκε κατά την περίοδο 1840-1913 έναν από τους πρωταγωνιστικούς ρόλους είχε η Ορθόδοξη Εκκλησία. Οι περισσότεροι ιεράρχες της Μητρόπολης ενδιαφέρθηκαν και πρωτοστάτησαν στις προσπάθειες για την ίδρυση και τη συντήρηση των σχολείων. Ιδιαίτερη όμως είναι η συμβολή του μητροπολίτη Χρυσοστόμου, την πρώτη δεκαετία του 20ου αιώνα, την περίοδο του Μακεδονικού Αγώνα, με σημαντική φιλεκπαιδευτική δράση. Η συνδρομή και συμβολή και των άλλων παραγόντων όπως, του ελληνικού κράτους, των κοινοτικών αρχών, των φιλεκπαιδευτικών συλλόγων και αδελφοτήτων, καθώς και των φιλεκπαιδευτικών προσωπικοτήτων στην λειτουργία των εκπαιδευτηρίων προσεγγίζεται μέσα από τα ιστορικά δεδομένα αλλά και τα αρχειακά τεκμήρια που έχουν διασωθεί. Στις αρχές του 20ου αιώνα το ελληνικό σχολικό δίκτυο είχε αναπτυχθεί σε όλους σχεδόν τους οικισμούς της επαρχίας Ζίχνης (πλην τριών όπου λειτούργησαν βουλγαρικά σχολεία) και αξιόλογα εκπαιδευτικά κέντρα, εκτός της Αλιστράτης που ήταν έδρα της Μητρόπολης είχαν αναδειχθεί: το Ροδολείβος, το Κιούπ-κιοϊ, η Ζηλιάχοβα, η Βιτάστα, τα Λακκοβήκια, το Σέμαλτο, η Καρλίκοβα και το Εγρί Δερέ. Η εργασία δομείται στα εξής κεφάλαια: Ο χώρος, οι κάτοικοι και οι πολιτικο-κοινωνικές συνθήκες το 19ο έως τις αρχές του 20ο αιώνα. Η φιλεκπαιδευτική δράση των μητροπολιτών της Μητρόπολης Φιλίππων, Δράμας, Ζιχνών και Νευροκοπίου. Η οργάνωση και λειτουργία της εκπαίδευσης. Τα σχολεία των οικισμών (εκπαιδευτικό προσωπικό, μαθητές, κτίρια, σχολικές εφορείες). Οι φιλεκπαιδευτικοί, φιλόπτωχοι, πολιτιστικοί και πολιτικοί σύλλογοι, αδελφότητες και όμιλοι. Οι εκπαιδευτικές και φιλεκπαιδευτικές προσωπικότητες που έδρασαν στην περιοχή. Η εκπαιδευτική κατάσταση μετά την Απελευθέρωση. Στο τέλος παρατίθενται τα συμπεράσματα, η βιβλιογραφία και στο παράρτημα ανέκδοτα έγγραφα και έντυπα, τεκμήρια της τοπικής ιστορίας της εκπαίδευσης.
description: This postgraduate thesis aims at the recording of the Greek educational situation in the Diocese of Zichni in the Metropolis of Philippi, Drama, Zichni and Neurocopi as it was formed and evolved from the 19th century until the beginning of the 20th century, the last years of the Ottoman domination. In the Zichni district the Greek-speaking population prevailed, but there were also Turkish-speaking and Bulgarian-speaking settlements. The organization and operation of the schools of each small or large community, as well as the factors that played an important role in the development and support of the Greek school network in the region, capture the picture of the educational movement, contributing to the overall depiction of the history of education of the subjugated Hellenism. Throughout the regenerative educational activity observed between 1840 and 1913, the Orthodox Church had one of the leading roles. Most hierarchs of the Metropolis were interested and pioneered in efforts to establish and maintain schools. In the first decade of the 20th century, the period of the Macedonian Struggle, the contribution of Metropolitan Chrysostomos with his remarkable educational activity is of particular significance. The contribution of other factors such as the Greek State, the Community authorities, the learned societies and associations and the figures of education in the operation of the educational institutions is being approached through the historical data as well as the archival evidence that has been preserved. At the beginning of the 20th century, the Greek school network had been established in almost all the settlements ιn the province of Zichnis (except for three settlements where Bulgarian schools were operating) and apart from Alistrati, that was the seat of the Metropolis, other remarkable educational centers had emerged in: Rodolivos, Kiup-kioi, Ziliachova, Vitasta, Lakkovikia, Shemalto, Karlikova and Egri Dere. This thesis is structured in the following chapters: The space, the inhabitants and the political and social conditions in the 19th to the beginning of the 20th century. The educational activities of the metropolitans of the Metropolis of Philippi, Drama, Zichni and Neurokopi. The organization and operation of education. The schools of the settlements (educational staff, students, buildings, school committees). Educational, philanthropic, cultural and political associations, brotherhoods and clubs. Figures of education that acted in the area. The educational situation after Liberation. The last part of the paper consists of the conclusions, the bibliography and the annex where unpublished documents and printed papers, evidence of the local history of education, are presented.